Յուլյա Բարանովսկայա

Յուլյա Գենադիևնա Բարանովսկայա (, ), ռուս հեռուստահաղորդավարուհի, գրող։

Կենսագրություն 
Յուլյա Բարանովսկայան ծնվել է 1985 թվականի հունիսի 3-ին Լենինգրադում։ Մայրը՝ Տատյանա Վլադիմիրովնան, դպրոցում ուսուցչուհի է։ Հայրը՝ Գենադի Բարանովսկին, ինժեներ է։ Ծնողներն ամուսնալուծվել են, երբ Յուլյան 10 տարեկան էր։ Ունի 2 կրտսեր քույր՝ Քսենիան և Ալեքսանդրան։

Դպրոցն ավարտելուց հետո ընդունվել է Սանկտ Պետերբուրգի աերոտիեզերական սարքաշինության պետական համալսարանի մենեջմենթի ֆակուլտետ, սակայն չի ավարտել այն։ 2009 թվականին քաղաքացիական ամուսնու՝ ֆուտբոլիստ Անդրեյ Արշավինի հետ տեղափոխվել է Մեծ Բրիտանիա։ 2010 թվականին Լոնդոնում ավարտել է Սոթբիսի արվեստի ինստիտուտի ժամանակակից արվեստի բաժինը։ 2014 թվականին տեղափոխվել է Մոսկվա։

Կարիերա 
2011 թվականից Յուլյա Բարանովսկայան երեք անգամ՝ 2011, 2012 և 2014 թվականներին, վարել է Լոնդոնում կազմակերպվող «Ռուսական Բարեկենդան» փառատոնը (), որն ամեն տարի անց է կացվում Թրաֆալգարյան հրապարակում և համարվում է մայրաքաղաքի ռուսալեզու բնակչության գլխավոր հանրային տոնը։

Հեռուստահաղորդավարի կարիերան սկսել է 2014 թվականին։ Մարտից դարձել է ТНТ հեռուստաալիքով հեռարձակվող «Ինչ են ցանկանում տղամարդիկ» հաղորդման հաղորդավարներից մեկը։ «Ամուրի» հաղորդման մեջ հանդես է եկել որպես հարաբերությունների մասնագետ։

2014 թվականի մայիսին միացել է «Россия-1» հեռուստաալիքով հեռարձակվող «Աղջիկներ» () թոք շոուի թիմին։ Նույն թվականի հունիսի 22-ին սկսել է վարել ТНТ հեռուստաալիքի «Վերբեռնում» մեյքովեր շոուն։ Հաղորդումը վարել է մինչև 2016 թվականի ապրիլը։ 2014 թվականի սեպտեմբերին Ալեքսանդր Գորդոնի հետ սկսում է վարել Առաջին ալիքով հեռարձակվող «Արական/Իգական» թոք շոուն։

2015 թվականի սեպտեմբերից համարվում է «Librederm» բրենդի դեմքը։ 2016 թվականից Առաջին ալիքով հեռարձակվող «Նորաձևության դատավճիռ» հաղորդման մեջ հանդես է գալիս որպես պաշտպան։

2016 թվականի աշնանը «АСТ» հրատարակչությունը լույս է ընծայել Յուլյա Բարանովսկայայի «Все к лучшему» ինքնակենսագրականը։ Գրքում պատմում է ֆուտբոլիստ Անդրեյ Արշավինի հետ ունեցած սիրավեպի մասին։ Նույն ժամանակաշրջանում մասնակցել է Առաջին ալիքի «Սառցե ժամանակաշրջան» նախագծին, որտեղ նրա պարընկերն էր աշխարհի չեմպիոն, գեղասահորդ Մաքսիմ Շաբալինը։

2016 և 2017 թվականներին Յուլյան դառնում է ամենամյա «Fashion People Awards» մրցանակաբաշխության վարողը։ 2017 թվականին վարել է Օքսանա Ֆեոդորովայի ամսագրի «MODA Topical Style Awards» մրցանակաբաշխությունը։

2017 թվականի նոյեմբերի 27-ից դեկտեմբերի 5-ը եղել է Առաջին ալիքով հեռարձակվող «Կանանց խռովություն» () հաղորդման հաղորդավարներից մեկը։

Անձնական կյանք 
2003 թվականի հուլիսին ծանոթացել է ֆուտբոլիստ Անդրեյ Արշավինի՝ Ռուսաստանի ֆուտբոլի ազգային հավաքականի ապագա կապիտանի հետ։ Զույգի քաղաքացիական ամուսնությունը տևել է մինչև 2012 թվականի ապրիլը։ Զույգն ունեցել է 3 երեխա՝
 որդին՝ Արտյոմ Արշավինը (ծնվ․՝ դեկտեմբերի 7, 2005)
 դուստրը՝ Յանա Արշավինան (ծնվ․՝ ապրիլի 3, 2008)
 որդին՝ Արսենի Արշավինը (ծնվ․՝ օգոստոսի 14, 2012)։

Մրցանակներ և պարգևներ

Ծանոթագրություններ 

Հեռուստահաղորդավարներ այբբենական կարգով
Ռուս հաղորդավարներ
21-րդ դարի հեռուստահաղորդավարներ
Կին գրողներ այբբենական կարգով
Ռուս կին գրողներ
21-րդ դարի կին գրողներ
Առաջին ալիքի հաղորդավարներ
Россия-1 հեռուստաալիքի հաղորդավարներ
Ռուս լրագրողներ